**Ivád Község Önkormányzat**

**Polgármesterétől**

**3248 Ivád, Dózsa Gy. út 2.**

**10/2020. (III. 17.)**

**POLGÁRMESTERI HATÁROZAT**

**a 5/2020. (III. 16.) számú Polgármesteri határozat kiegészítéséről**

Az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről (III.) szóló 46/2020. (III. 16.) Korm. rendelet 2. §-ában biztosított hatáskörömben eljárva 2020. március 17. napjától visszavonásig az alábbi intézkedést teszem:

**Nyomatékosan felhívom az időskorú lakosság figyelmét, hogy csak a legszükségesebb esetben hagyják el otthonaikat!**

 Az időskorú lakosok részére a bevásárlást, gyógyszerek beszerzését hozzátartozója végezze. Azon lakosok, akik házi gondozásban vagy jelzőrendszeres házi segítségnyújtásban részesülnek, az „Aranykapu” Humán Szolgáltató Központ nyújt segítséget.

Amennyiben tudomásuk van olyan idős személyről, aki nem tud a maga ellátásról gondoskodni, azt jelezzék az Aranykapu (munkanapokon hívható telefonszám: 06-36/568-082, 06-30/719-2280, hétvégén és munkaidőn kívül: 06-30/389-5572) vagy az Önkormányzat (munkanapokon: 06-36/568-036 vagy 06-36/568-121) felé.

Az „Aranykapu” Humán Szolgáltató Központ ügyeleti ügyfélfogadást lát el, ez idő alatt a fenti telefonszámokon érhető el, illetve a következő e-mail címeken tartják a kapcsolatot: aranykapu@petervasara.hu, aranykapupv@gmail.com.

A határozat 2020. március 17. napjától visszavonásig hatályos.

Ivád, 2020. március 17.

**Valyon László**

 **polgármester**